વનવાસી વિસ્તારોમાં ફેલાયેલ શાહુકારી શોષણ અને જાતિ ભેદભાવ વિરુદ્ધ અવાજ બુલંદ કરવા સ્વયં સહાયતા સમૂહે દારૂ વિરુદ્ધ મક્કમતાથી મોરચો માંડ્યો હતો. થાટ્ટીકેરે ગામમાં દારૂનો અડ્ડો હટાવવા આ સમૂહની મહિલાઓ કલેક્ટર સુધી પહોંચી ગઈ હતી અને અડ્ડાને દૂર કરાવીને જ દમ લીધો. બરોબર આ જ રીતે મુરુથન કોડે ગામના સમૂહ સદસ્યોએ ગેરકાયદે શરાબ બનાવતી ફેક્ટરીને બંધ કરાવડાવી એક મિશાલ કાયમ કરી હતી. સમૂહ સદસ્યોએ લાંબી કાયદાકીય લડાઈ લડી આ ફેક્ટરીનું લાઇસન્સ રદ કરાવ્યું હતું.